Den på papiret overkommelige opgave for Fortuna Hjørring blev da også lige præcis dét - overkommelig. Tirsdag aften mødte nordjyderne Næsbys damer i pokalturneringen, og efter en sand målfest hed resultatet 6-0 til Fortuna Hjørring. Scoringerne blev sat ind af Signe Bruun, Agnete Nielsen, Sara Thrige, Tamires, Tanja Løfshus og Sarah Dyrehauge. Dermed er Fortuna Hjørring sendt sikkert videre fra 3F Turneringens tredjerunde til kvartfinalerne. Her venter Brøndby som næste modstander til februar. Fortuna Hjørring har vundet pokalturneringen syv gange i alt, senest i 2008.

Referat:
I et sandt målderby avancerede Fortuna Hjørring sikkert til næste runde af pokalturneringen.